banyan
Banyan, Ficus benghalensis eller F. indica, træ af figenslægten i morbærfamilien, hjemmehørende i tropisk Asien. Det har en usædvanlig vækstform, idet støtterødder, der fra træets grene søger lodret ned til jorden, udvikler sig, så de ligner stammer.
Banyantræer kan sprede sig vandret næsten uden begrænsning, da nye stammer fortsat udvikles fra sidegrene af ældre, der dør og rådner.